Toril Nag

Toril Nag (født 1964) er en norsk sivilingeniør, toppleder og styremedlem fra Stavanger. Hun er utdannet sivilingeniør i computer science fra University of Strathclyde i 1988, og har tilleggsutdannelse i ledelse fra Handelshøyskolen BI.

Nag er fra 1. mai 2023 tilknyttet investeringsfondet HitecVison i Stavanger og var fra 2011 til 2023 konserndirektør for teleområdet i Lyse-konsernet.[1]. Nag har erfaring fra flere styreverv, utvalg og råd.

Hun har tidligere vært konserndirektør for region Sør-Vest i Fokus Bank, partner i KPMG og leder i teknologivirksomhetene Tandberg og Altibox. Nag ble i 2013 kåret til Årets Fiberambassadør og er en av Norges mest innflytelsesrike teknologikvinner. 

Nag ble i 2014 tildelt både prisen Årets Toppleder 2014 av Den Norske Dataforening og Årets Girl Geek av Girl Geek Dinners. 

 Referanser 

Kategori:Norske sivilingeniører
Kategori:Norske næringslivsledere
Kategori:Fødsler i 1964